ഇലക്ട്രിക് വാഹനങ്ങളുടെ ഇറക്കുമതി നികുതി കുറയ്ക്കാന് കേന്ദ്രം ദില്ലി: രാജ്യത്ത് ഇലക്ട്രോണിക് വാഹനങ്ങള്ക്ക് മേല് ചുമത്തുന്ന ഉയര്ന്ന നികുതിയെക്കുറിച്ച് ടെസ്ലയുടെ സിഇഒ കുറ്റപ്പെടുത്തിയതിന് തൊട്ടുപിന്നാലെ, കേന്ദ്രം നികുതിയില് തീരുമാനമെടുത്തു. ഇറക്കുമതി ചെയ്യുന്ന, 40000 ഡോളറിലധികം വില വരുന്ന വാഹനങ്ങള്ക്ക് നിലവിലെ 100 ഇറക്കുമതി നികുതി 60 ശതമാനമാക്കി കുറയ്ക്കും. 40000 ഡോളറില് കുറവ് വില വരുന്ന വാഹനങ്ങള്ക്ക് ഇപ്പോഴുള്ള 60 ശതമാനം നികുതി 40 ആക്കി കുറയ്ക്കും. ഇങ്ങനെ രണ്ട് തീരുമാനങ്ങളാണ് കേന്ദ്രസര്ക്കാര് പരിഗണിക്കുന്നത്. ലോകത്തെ വന്കിട കമ്ബനിയുടെ വിമര്ശനത്തിന് പിന്നാലെയാണ് കേന്ദ്ര സര്ക്കാരിന്റെ തീരുമാനം എന്നത് ശ്രദ്ധേയമാണ്. ഉദ്യോഗസ്ഥതലത്തില് നികുതിയിളവു സംബന്ധിച്ച് ചര്ച്ചകള് നടക്കുന്നതേയുള്ളൂ. ഇക്കാര്യത്തില് അന്തിമ തീരുമാനം ആയിട്ടില്ല എന്നാണ് ഉദ്യോഗസ്ഥര് പറയുന്നത്. എന്നാല് ടെസ്ലയുടെ വിമര്ശനത്തിന് അനുകൂലമായ ഒരു തീരുമാനം കേന്ദ്രസര്ക്കാര് ഭാഗത്തുനിന്ന് പ്രതീക്ഷിക്കാവുന്നതാണ്. ലോകത്തിലെ അഞ്ചാമത്തെ ഏറ്റവും വലിയ കാര് മാര്ക്കറ്റാണ് ഇന്ത്യ. പ്രതിവര്ഷം 30 ലക്ഷം കാറുകളാണ് ഇന്ത്യന് വിപണിയില് വില്ക്കപ്പെടുന്നത്. എന്നാല് ഇതില് ബഹുഭൂരിപക്ഷവും 20000 ഡോളറില് താഴെ വില വരുന്ന വാഹനങ്ങളാണ്. ഇറക്കുമതി നികുതി 40 ശതമാനത്തിലേക്ക് താഴ്ത്തുക എന്നത് താങ്കളുടെ വില്പ്പനയെ ശക്തിപ്പെടുത്തുമെന്നായിരുന്നു ഇലോണ് മസ്കിന്റെ വിമര്ശനം. ഇതിന് ശേഷം രാജ്യത്തെ മോട്ടോര് വാഹന വിപണിയില് വലിയ ചര്ച്ച തന്നെ ഉടലെടുത്തു. മോട്ടോര് വാഹനങ്ങളുടെ ആഭ്യന്തര ഉല്പ്പാദനത്തെ പ്രത്യേകിച്ച് ഇലക്ട്രിക് വാഹനങ്ങളുടെ ആഭ്യന്തര ഉല്പ്പാദനത്തെ ഇത് എങ്ങനെ ബാധിക്കും എന്നായിരുന്നു പ്രധാന ചര്ച്ച. എന്നാല് രാജ്യത്തിന്റെ സമ്ബദ് വ്യവസ്ഥയെ മെച്ചപ്പെടുത്തുന്ന തരത്തിലുള്ള തീരുമാനങ്ങള് ആയിരിക്കും കമ്ബനികളുടെ ഭാഗത്തു നിന്നും കേന്ദ്ര സര്ക്കാര് പ്രതീക്ഷിക്കുന്നത്. ആഭ്യന്തരവിപണിയില് ഉത്പാദനം തുടങ്ങണമെന്ന് ടെസ്ലക്ക് മുന്പില് കേന്ദ്ര സര്ക്കാര് നിബന്ധന വച്ചേക്കുമെന്നാണ് പ്രതീക്ഷിക്കപ്പെടുന്നത്.